**Indokolás**

**Budapest Főváros XI. Kerület Újbuda Önkormányzata Képviselő-testületének az egyes parkolás biztosítása tárgyú önkormányzati rendeletek módosításáról szóló**

**2/2021. (I. 29.) önkormányzati rendeletéhez**

**Az 1. §-hoz**

A rendelkezés a parkolás biztosításának módjáról, a parkolóhely-létesítési kötelezettségről és a parkolóhely-megváltás eljárási szabályairól szóló 7/2018. (IV. 24.) XI.ÖK rendelet (a továbbiakban: Rendelet) hatályát kiegészíti a Budapest XI. kerület, XI-XXII. kerület határa – vasútvonal – Sáfrány utca – Kondorosi út – Solt utca – Andor utca – Egér út – Balatoni út – villamosvonal által határolt területtel. Az építési szabályzat elfogadásával szükségessé válik a hatályos magasabb szintű jogszabályokkal összhangban lévő parkolási rendelet területi hatályának kiterjesztése.

**A 2. §-hoz**

A rendelkezés törli a járművek elhelyezésének helyi szabályairól, a parkolás biztosításának módjáról, a parkolóhely-építési kötelezettségről és annak megváltásáról szóló 35/2004./VI.22./ XI.ÖK számú rendelet területi hatályából a Budapest XI. kerület, XI-XXII. kerület határa – vasútvonal – Sáfrány utca – Kondorosi út – Solt utca – Andor utca – Egér út – Balatoni út – villamosvonal által határolt területet. Az építési szabályzat hatálybalépésével egyidejűleg a korábbi városrendezési szabályzat (KVSZ) e területre történő hatályvesztésével szükségessé válik a KVSZ-szel azonos időszakban és jogszabályi környezetben jóváhagyott parkolási rendeletben e területre vonatkozóan a rendelet hatályának megszüntetése.

**A 3. §-hoz**

Hatályba léptető rendelkezést tartalmaz.